નરેન્દ્ર મોદીએ નવાઝ શરીફને પોતાના શપથ ગ્રહણ સમારંભમાં આમંત્રણ આપી એવા ધર્મ સંકટમાં નાંખી દીધાં કે નવાઝની હા કે ના બંનેમાં વિજય નરેન્દ્ર મોદીનો જ થાય. જો નવાઝ શરીફે આ આમંત્રણ ન સ્વીકાર્યુ હોત, તો આંતરરાષ્ટ્રીય કક્ષાએ એવો સંદેશ જાત કે ભારતની નવી સરકાર તરફથી આગળ કરાયેલ મૈત્રીનો હાથ પાકિસ્તાને ઝાલ્યો નહીં. જોકે નવાઝ શરીફે આવી બદનામીથી બચવા અંતે આમંત્રણ સ્વીકારી જ લીધું અને આમ મોદીની પહેલી ડિપ્લોમૅસી સફળ રહી કે જેને આપણે ડિપ્લોમોદી કહી શકીએ છીએ.